CELEX: 62003TB0392
Language: el
Date: 2008-09-25 00:00:00
Title: Συνεκδικαζόμενες υποθέσεις T-392/03, T-408/03, T-414/03 και T-435/03: Διάταξη του Πρωτοδικείου της 25ης Σεπτεμβρίου 2008 — Regione Siciliana κατά Επιτροπής (Προσφυγή ακυρώσεως — ΕΤΠΑ — Κατάργηση χρηματοδότησης — Επιστροφή καταβληθέντων — Αιτήματα περί καταβολής τόκων υπερημερίας — Συμψηφισμός — Περιφερειακός ή τοπικός οργανισμός — Μη απευθείας χρηματοδότηση — Απαράδεκτο)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/33
            
         Διάταξη του Πρωτοδικείου της 25ης Σεπτεμβρίου 2008 — Regione Siciliana κατά Επιτροπής
   (Συνεκδικαζόμενες υποθέσεις T-392/03, T-408/03, T-414/03 και T-435/03) (1)
   
   (Προσφυγή ακυρώσεως - ΕΤΠΑ - Κατάργηση χρηματοδότησης - Επιστροφή καταβληθέντων - Αιτήματα περί καταβολής τόκων υπερημερίας - Συμψηφισμός - Περιφερειακός ή τοπικός οργανισμός - Μη απευθείας χρηματοδότηση - Απαράδεκτο)
   (2008/C 313/59)
   Γλώσσα διαδικασίας: η ιταλική
   Διάδικοι
   
      Προσφεύγουσα: Regione Siciliana (Ιταλία) (εκπρόσωποι: G. Aiello και A. Cingolo, avocati dello Stato)
   
      Καθής: Επιτροπή των Ευρωπαϊκών Κοινοτήτων (εκπρόσωποι: E. de March, L. Flynn και G. Wilms, επικουρούμενοι από τον A. Dal Ferro, avocat)
   Αντικείμενο
   Πρώτον, στην υπόθεση T-392/03, αίτημα περί ακυρώσεως του εγγράφου της Επιτροπής, της 6ης Οκτωβρίου 2003, καθό μέτρο αφορά τη διαδικασία επιστροφής των ποσών που κατέβαλε το Ευρωπαϊκό Ταμείο Περιφερειακής Ανάπτυξης (ΕΤΠΑ) για το έργο υποδομής με την επωνυμία «φράγμα Gibbesi», καθώς και των προπαρασκευαστικών και παράγωγων πράξεων του εγγράφου αυτού, δεύτερον, στην υπόθεση T-408/03, αίτημα περί ακυρώσεως του εγγράφου της 6ης Οκτωβρίου 2003, καθό μέτρο αφορά τη διαδικασία επιστροφής των ποσών που κατέβαλε το ΕΤΠΑ για τα έργα υποδομής με την επωνυμία «Aragona Favara» και «πεδιάδα Κατάνης», καθώς και των προπαρασκευαστικών και παράγωγων πράξεων του εγγράφου αυτού, ιδίως δε των εγγράφων της Επιτροπής, της 13ης Αυγούστου 2003 και της 14ης Αυγούστου 2003, τρίτον, στην υπόθεση T-414/03, αίτημα περί ακυρώσεως του εγγράφου της 6ης Οκτωβρίου 2003, καθό μέτρο αφορά τη διαδικασία επιστροφής των ποσών που κατέβαλε το ΕΤΠΑ για το έργο υποδομής με την επωνυμία «αυτοκινητόδρομος Μεσσήνη-Παλέρμο», καθώς και των προπαρασκευαστικών και παράγωγων πράξεων του εγγράφου αυτού, ιδίως δε του χρεωστικού υπ' αριθ. 3240406591 της Επιτροπής, της 25ης Σεπτεμβρίου 2002, και, τέταρτον, στην υπόθεση T-435/03, αίτημα περί ακυρώσεως του εγγράφου της Επιτροπής, της 24ης Οκτωβρίου 2003, περί του συμψηφισμού απαιτήσεων και χρεών της Επιτροπής όσον αφορά τις χρηματοδοτήσεις του ΕΤΠΑ με τις επωνυμίες «Πόρτο Εμπεδοκλής», «φράγμα Gibbesi», «αυτοκινητόδρομος Μεσσήνη-Παλέρμο», «Aragona Favara» και «πεδιάδα Κατάνης», καθώς και των προπαρασκευαστικών και παράγωγων πράξεων του εγγράφου αυτού
   Διατακτικό
   Το Πρωτοδικείο διατάσσει:
   
               1.
            
            
               Απορρίπτει τις προσφυγές ως απαράδεκτες.
            
         
               2.
            
            
               Καταδικάζει τη Regione Siciliana στα δικαστικά έξοδα.
            
         
      (1)  ΕΕ C 35 της 7.2.2004.